Coronavirus also impacts children's brains | ଦିଲ୍ଲୀ AIIMSର ଶିଶୁ ରୋଗ ବିଭାଗର ମୁଖ୍ୟ କହିଛନ୍ତି ଯେ କରୋନା ସଂକ୍ରମଣର ଏହି ଦ୍ୱିତୀୟ ଲହରରେ ପିଲାମାନଙ୍କଠାରେ କୋଭିଡ୍ ଲକ୍ଷଣହୀନ ଭାବେ ବା ଅତି ସାମାନ୍ୟ ଲକ୍ଷଣ ସହିତ ଦେଖିବାକୁ ମିଳିଛି ।
କରୋନା ସଂକ୍ରମଣ ପିଲାମାନଙ୍କ ମସ୍ତିଷ୍କ ଉପରେ ବି ପ୍ରଭାବ ପକାଉଛି । (ପ୍ରତୀକାତ୍ମକ ଛବି)
Share this:
ନୂଆ ଦିଲ୍ଲୀଃ ଦେଶରେ ଏବେ କରୋନା ଭାଇରସ୍ ସଂକ୍ରମଣର ଦ୍ୱିତୀୟ ଲହର ଚାଲିଛି । ତୃତୀୟ ଲହର (Corona Third Wave) ଆସିବାର ସମ୍ଭାବନା ଅଛି ବୋଲି କୁହାଯାଉଛି । ସ୍ୱାସ୍ଥ୍ୟ ବିଶେଷଜ୍ଞମାନେ ବିଶ୍ୱାସ କରୁଛନ୍ତି ଯେ ଯଦି ଲୋକେ ସାବଧାନତା ଅବଲମ୍ବନ ନ କରନ୍ତି ଓ କରୋନା ନିୟମ ପାଳନ ନ କରନ୍ତି, ତେବେ କରୋନାର ତୃତୀୟ ଲହର ଜଲଦି ଆସିପାରେ । ଆଇଆଇଟିର (IIT) ବୈଜ୍ଞାନିକମାନେ ବି ତୃତୀୟ ଲହରରେ ପିଲାମାନେ ଅଧିକ ପ୍ରଭାବିତ ହେବାର ସମ୍ଭାବନା ପ୍ରକାଶ କରିଛନ୍ତି । ଏପରି ପରିସ୍ଥିତିରେ ଅଭିଭାବକମାନେ ନିଜ ପିଲାମାନଙ୍କ ପାଇଁ ଚିନ୍ତିତ ଅଛନ୍ତି ।
କରୋନାର ପୂର୍ବ ଲହରରେ ପିଲାମାନେ ବି ଏହି ମାରାତ୍ମକ ଭୂତାଣୁ ଦ୍ୱାରା ସଂକ୍ରମିତ ହୋଇଥିଲେ। କେବଳ ଏତିକି ନୁହେଁ, ପିଲାମାନଙ୍କଠାରେ ପୋଷ୍ଟ କୋଭିଡ୍ ପ୍ରଭାବ (Post Covid Effect) ଆକାରରେ ଅନ୍ୟାନ୍ୟ କେତେକ ରୋଗ ବି ଦେଖାଯାଇଛି । ତଥାପି ଲୋକଙ୍କ ମନରେ ଏକ ପ୍ରଶ୍ନ ରହିଛି ଯେ କରୋନାରେ ପୀଡି଼ତ ହେବା ପରେ ପିଲାମାନଙ୍କ ମଧ୍ୟରେ ମସ୍ତିଷ୍କ ସମ୍ବନ୍ଧୀୟ ରୋଗ ରହିପାରେ କି? କରୋନା ପିଲାମାନଙ୍କର ଫୁସଫୁସ (lungs) ପରି ମସ୍ତିଷ୍କକୁ ବି ପ୍ରଭାବିତ କରେ କି?
ଦିଲ୍ଲୀ ଅଲ୍-ଇଣ୍ଡିଆ ଇନଷ୍ଟିଚ୍ୟୁଟ୍ ଅଫ୍ ମେଡିକାଲ ସାଇନ୍ସର (AIIMS) ଶିଶୁ ରୋଗ ବିଭାଗର ମୁଖ୍ୟ ପ୍ରଫେସର ଡକ୍ଟର୍ ରାକେଶ ଲୋଢା କହିଛନ୍ତି ଯେ ପିଲାମାନଙ୍କଠାରେ କୋଭିଡ ସଂକ୍ରମଣ ଲକ୍ଷଣହୀନ ଭାବେ ବା ଅତି ସାମାନ୍ୟ ଲକ୍ଷଣ ସହିତ ଦେଖିବାକୁ ମିଳିଛି । ବହୁତ କମ୍ ଘଟଣା ଘଟିଛି ଯେଉଁଥିରେ ଏହା ପିଲାମାନଙ୍କ ଉପରେ ଗୁରୁତର ପ୍ରଭାବ ପକାଇଛି । ଅଳ୍ପ ପ୍ରତିଶତ ସଂକ୍ରମିତ ପିଲାଙ୍କଠାରେ କୋଭିଡର ଭୟଙ୍କର ଲକ୍ଷଣ ଦେଖାଯାଏ ବୋଲି ସେ କହିଛନ୍ତି ।
"ଭୟଙ୍କର କରୋନା ଲକ୍ଷଣ ସମୟରେ ମଧ୍ୟ ସଂକ୍ରମିତ ପିଲାମାନଙ୍କର ଫୁସଫୁସରେ ସଂକ୍ରମଣର ପ୍ରଭାବ ଅଧିକ ଦେଖାଯାଇଥିଲା । ମସ୍ତିଷ୍କ ଉପରେ ମଧ୍ୟ ଏହି ସଂକ୍ରମଣର ପ୍ରଭାବ ପଡ଼ିପାରେ । ଏହା ଫଳରେ ପିଲାମାନଙ୍କ ମାନସିକ ସନ୍ତୁଳନ ବି ବିଗିଡ଼ିପାରେ । ଏହାର କାରଣ ହେଉଛି କରୋନା ସଂକ୍ରମଣ ଯୋଗୁଁ ଫୁସଫୁସ୍ ଖୁବ୍ ପ୍ରଭାବିତ ହୁଏ ଓ ମସ୍ତିଷ୍କକୁ ଅମ୍ଳଜାନ (oxygen) ଯୋଗାଣ ବ୍ୟାହତ ହୁଏ । ସେଇଥି ପାଇଁ ମସ୍ତିଷ୍କରେ କ୍ଷତି ହୁଏ," କହିଛନ୍ତି ଡଃ ଲୋଢା ।
ଡାକ୍ତରମାନେ କହିଛନ୍ତି ଯେ କୋଭିଡ୍ ଉଭୟ ପରୋକ୍ଷରେ ଓ ପ୍ରତ୍ୟକ୍ଷ ଭାବରେ ପିଲାମାନଙ୍କର ସ୍ୱାସ୍ଥ୍ୟ ଉପରେ ପ୍ରଭାବ ପକାଇଥାଏ । ଘରେ ଦୀର୍ଘ ସମୟ ରହିବା କିମ୍ବା ଲକଡାଉନ୍ ଯୋଗୁଁ ବାହାରକୁ ବାହାରି ନ ପାରିବା ଯୋଗୁଁ ଅନେକାଂଶରେ ପିଲାମାନଙ୍କର ମାନସିକ ସ୍ୱାସ୍ଥ୍ୟ ପ୍ରଭାବିତ ହୋଇଛି । ଲକଡାଉନ୍ ଯୋଗୁଁ ତ ଅନେକ ପରିବାରର ଜୀବିକା ପ୍ରଭାବିତ ହୋଇଛି । ଏହା ପିଲାମାନଙ୍କର ସାଧାରଣ ପ୍ରତିପୋଷଣକୁ ବି ପ୍ରଭାବିତ କରିଛି ।
କରୋନା ସଂକ୍ରମଣ ଯୋଗୁଁ ଯେଉଁ ଗୁରୁତର ଆର୍ଥିକ ଓ ସାମାଜିକ କ୍ଷତି ଘଟିଛି ତାହା ପିଲାମାନଙ୍କୁ ପ୍ରଭାବିତ କରିଛି । ଏହା ପିଲାମାନଙ୍କ ମାନସିକ ସ୍ୱାସ୍ଥ୍ୟ ଉପରେ ପ୍ରଭାବ ପକାଇଛି । ପିଲାମାନେ କରୋନାରେ ପୀଡି଼ତ ହୁଅନ୍ତୁ କି ନାହିଁ ଏହି ମହାମାରୀ ପିଲାମାନଙ୍କ ମନକୁ ପ୍ରଭାବିତ କରିଛି ବୋଲି କହିଛନ୍ତିସ ବିଶେଷଜ୍ଞମାନେ ।
ନ୍ୟୁଜ୍ ୧୮ ଓଡ଼ିଆରେ ବ୍ରେକିଙ୍ଗ୍ ନ୍ୟୁଜ୍ ପଢ଼ିବାରେ ପ୍ରଥମ ହୁଅନ୍ତୁ| ଆଜିର ସର୍ବଶେଷ ଖବର, ଲାଇଭ୍ ନ୍ୟୁଜ୍ ଅପଡେଟ୍, ନ୍ୟୁଜ୍ ୧୮ ଓଡ଼ିଆ ୱେବସାଇଟରେ ସବୁଠାରୁ ନିର୍ଭରଯୋଗ୍ୟ ଓଡ଼ିଆ ଖବର ପଢ଼ନ୍ତୁ ।
CNN name, logo and all associated elements ® and © 2017 Cable News Network LP, LLLP. A Time Warner Company. All rights reserved. CNN and the CNN logo are registered marks of Cable News Network, LP LLLP, displayed with permission. Use of the CNN name and/or logo on or as part of NEWS18.com does not derogate from the intellectual property rights of Cable News Network in respect of them. © Copyright Network18 Media and Investments Ltd 2016. All rights reserved.
